Návrh NARIADENIE RADY ktorým sa na rok 2013 stanovujú rybolovné možnosti pre určité zásoby rýb a skupiny zásob rýb uplatniteľné v Čiernom mori /* COM/2012/0720 final - 2012/0339 (NLE) */





DÔVODOVÁ SPRÁVA 1. Kontext návrhu · Dôvody a ciele návrhu V súlade s nariadením Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu má spoločná politika v oblasti rybolovu zabezpečiť, aby sa živé vodné zdroje využívali v rámci udržateľných hospodárskych, environmentálnych a sociálnych podmienok. Dôležitým nástrojom je pri tom každoročné stanovenie rybolovných možností formou celkových povolených výlovov (TAC), kvót a obmedzení rybolovného úsilia. Cieľom tohto návrhu je stanoviť rybolovné možnosti z komerčne najvýznamnejších zásob rýb v Čiernom mori pre členské štáty na rok 2013,20. · Všeobecný kontext V oznámení Komisie týkajúcom sa konzultácie o rybolovných možnostiach na rok 2013 [COM(2012) 278 final] je uvedený kontext návrhu. Vedecký, technický a hospodársky výbor pre rybolov (STECF) predloží vedecké odporúčanie týkajúce sa rybolovných možností na rok 2013 v Čiernom mori v novembri 2012. Súčasťou návrhu je aj oddiel, ktorý je dôležitý vzhľadom na riadenie rybolovu v Čiernom mori na rok 2013, ktorým sa stanovujú celkový povolený výlov (TAC) a kvóty. · Existujúce ustanovenia v oblasti návrhu Rybolovné možnosti a spôsoby ich prerozdelenia členským štátom sa každoročne upravujú. Posledné úpravy sa vykonali nariadením Rady (EÚ) č. 5/2012 z 19. decembra 2011, ktorým sa na rok 2012 stanovujú rybolovné možnosti pre určité zásoby rýb uplatniteľné v Čiernom mori. · Súlad s inými politikami a cieľmi EÚ Navrhované opatrenia sú v súlade s cieľmi a pravidlami spoločnej rybárskej politiky a s politikou Únie v oblasti udržateľného rozvoja. 2. Konzultácie so zainteresovanými stranami a posúdenie vplyvu · Získavanie a využívanie expertízy Hlavné organizácie/odborníci, s ktorými sa uskutočnili konzultácie Vedeckou organizáciou, s ktorou sa uskutočnili konzultácie je Vedecký, technický a hospodársky výbor pre rybolov (Scientific, Technical and Economic Committee for Fisheries - STECF). Spoločenstvo každý rok žiada STECF o vedecké odporúčanie o stave významných zásob rýb. Očakáva sa, že poskytnuté odporúčanie sa bude týkať všetkých zásob v Čiernom mori, pre ktoré sa navrhuje TAC. · Konzultácie so zainteresovanými stranami Konzultácie so zainteresovanými stranami sa uskutočnili prostredníctvom oznámenia Komisie týkajúcom sa konzultácie o rybolovných možnostiach na rok 2013. Vedecký základ pre tento návrh poskytol STECF. · Posúdenie vplyvu Na základe vedeckého odporúčania budú navrhované opatrenia viesť k zmene rybolovných možností, pokiaľ ide o objemy úlovkov kalkana veľkého pre plavidlá EÚ v Čiernom mori. V tomto návrhu sa neodzrkadľujú iba krátkodobé záujmy, ale je takisto súčasťou dlhodobého prístupu, pomocou ktorého sa intenzita rybolovu postupne prispôsobí dlhodobo udržateľným úrovniam. Prístup prijatý v návrhu bude mať v krátkodobom horizonte za následok zníženie rybolovných možností, pokiaľ ide o kalkana veľkého v Čiernom mori. Očakáva sa však, že tento prístup bude v dlhodobom horizonte viesť k stabilným alebo zvyšujúcim sa kvótam. Takisto sa očakáva, že dlhodobými dôsledkami uvedeného prístupu bude zníženie negatívneho vplyvu na životné prostredie následkom prispôsobenia rybolovného úsilia a nezmenené alebo zvýšené vykládky. Udržateľnosť rybolovu sa v dlhodobom horizonte zvýši. 3. Právne prvky návrhu · Zhrnutie navrhovaného opatrenia V tomto návrhu sa ustanovujú obmedzenia úlovkov a rybolovného úsilia uplatniteľné na rybolov EÚ a na medzinárodný rybolov, na ktorom sa zúčastňujú plavidlá EÚ, s cieľom dosiahnuť hlavný cieľ spoločnej rybárskej politiky, ktorým je zabezpečenie rybolovu na biologicky, hospodársky a sociálne udržateľnej úrovni. · Právny základ Článok 43 ods. 3 Zmluvy o fungovaní Európskej únie. · Zásada subsidiarity Na tento návrh sa vzťahujú výlučné právomoci Únie podľa článku 3 ods. 1 písm. d) Zmluvy o fungovaní Európskej únie. Zásada subsidiarity sa preto neuplatňuje. · Zásada proporcionality Návrh je v súlade so zásadou proporcionality z tohto dôvodu. Spoločná rybárska politika je spoločná politika. Podľa článku 43 ods. 3 Zmluvy o fungovaní EÚ Rada prijíma opatrenia týkajúce sa určovania a prideľovania rybolovných možností. Dotknutým nariadením Rady sa členským štátom prideľujú rybolovné možnosti. So zreteľom na článok 20 ods. 3 nariadenia 2371/2002 členské štáty môžu voľne prideľovať takéto rybolovné možnosti regiónom alebo hospodárskym subjektom. Členské štáty teda majú široký priestor na rozhodovanie o tom, aký sociálno-ekonomický model si zvolia na využívanie svojich rybolovných možností. Tento návrh nemá pre členské štáty žiadne nové finančné dôsledky. Toto nariadenie prijíma Rada každý rok a verejné a súkromné prostriedky na jeho vykonávanie sú už k dispozícii. · Výber nástrojov Navrhované nástroje: nariadenie. Ide o návrh týkajúci sa riadenia rybného hospodárstva na základe článku 43 ods. 3 Zmluvy o fungovaní EÚ a v súlade s článkom 20 nariadenia Rady (ES) č. 2371/2002. 4. Vplyv na rozpočet Návrh nemá žiadny vplyv na rozpočet EÚ. 5. Doplňujúce informácie · Zjednodušenie Týmto návrhom sa zabezpečuje zjednodušenie správnych postupov pre verejnoprávne orgány (EÚ alebo vnútroštátne), najmä pokiaľ ide o požiadavky na riadenie rybolovného úsilia. · Doložka o preskúmaní/revízii/ukončení platnosti Tento návrh sa týka ročného nariadenia na rok 2013 a preto neobsahuje doložku o revízii. · Podrobné vysvetlenie Týmto návrhom sa pre členské štáty loviace v Čiernom mori stanovujú na rok 2013 rybolovné možnosti pre určité zásoby alebo skupiny zásob rýb. V navrhovaných množstvách sa zohľadňujú vedecké odporúčania a rámec na určovanie TAC a kvót prezentovaný v oznámení Komisie týkajúcom sa konzultácie o rybolovných možnostiach na rok 2013. Keďže je zámerom Komisie zaistiť udržateľné využívanie rybolovných zdrojov v súlade s politikou Únie a medzinárodnými záväzkami a zároveň zachovať stabilné rybolovné možnosti, sú ročné zmeny TAC vzhľadom na stav danej zásoby čo najviac obmedzené. TAC a kvóty pridelené členským štátom sa uvádzajú v prílohe. 2012/0339 (NLE) Návrh NARIADENIE RADY ktorým sa na rok 2013 stanovujú rybolovné možnosti pre určité zásoby rýb a skupiny zásob rýb uplatniteľné v Čiernom mori RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä jej článok 43 ods. 3, so zreteľom na návrh Komisie, keďže: (1) Podľa článku 43 ods. 3 zmluvy Rada na návrh Komisie prijíma opatrenia o stanovení a pridelení rybolovných možností. (2) V nariadení (ES) č. 2371/2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu[1] sa vyžaduje, aby sa stanovili opatrenia spravujúce prístup do vôd a k zdrojom, ako aj udržateľné vykonávanie rybolovných činností, pričom sa zohľadnia dostupné vedecké odporúčania, a najmä správy, ktoré vypracoval Vedecký, technický a hospodársky výbor pre rybné hospodárstvo (STECF). (3) Úlohou Rady je prijímať opatrenia, ktorými sa určujú a prideľujú rybolovné možnosti podľa rybolovnej oblasti alebo skupiny rybolovných oblastí, čo podľa potreby zahŕňa aj určité funkčne súvisiace podmienky. Rybolovné možnosti by sa mali rozdeliť medzi členské štáty tak, aby sa zabezpečila relatívna stabilita ich rybolovných činností pre každú zásobu alebo oblasť rybolovu, pričom by sa mali riadne zohľadniť ciele spoločnej rybárskej politiky ustanovené v nariadení (ES) č. 2371/2002. (4) Celkový povolený výlov (TAC) by sa mal stanoviť na základe dostupných vedeckých odporúčaní, pričom by sa mali vziať do úvahy biologické a sociálnoekonomické aspekty a zaistiť spravodlivé zaobchádzanie s jednotlivými sektormi rybolovu, a zároveň by sa mali zohľadniť názory vyjadrené počas konzultácií zo zúčastnenými stranami. (5) Využívanie rybolovných možností stanovených v tomto nariadení podlieha nariadeniu Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva[2], a najmä článku 33 a článku 34 uvedeného nariadenia o zaznamenávaní úlovkov a rybolovného úsilia a o oznamovaní údajov o vyčerpaní rybolovných možností. Je preto potrebné spresniť kódy, ktoré členské štáty používajú pri zasielaní údajov Komisii týkajúcich sa vykládok zásob, ktoré sú predmetom tohto nariadenia. (6) Podľa článku 2 nariadenia Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok[3], treba stanoviť zásoby, na ktoré sa vzťahujú rôzne opatrenia, ktoré sú v ňom ustanovené. (7) S cieľom predísť prerušeniu rybolovných činností a zabezpečiť živobytie rybárov Únie je dôležité otvoriť tieto oblasti rybolovu od 1. januára 2013. Z dôvodov naliehavosti by toto nariadenie malo nadobudnúť účinnosť dňom jeho uverejnenia, PRIJALA TOTO NARIADENIE: KAPITOLA I Rozsah pôsobnosti a vymedzenie pojmov Článok 1 Predmet úpravy Týmto nariadením sa na rok 2013 stanovujú rybolovné možnosti pre určité zásoby rýb a skupiny zásob rýb v Čiernom mori Článok 2 Rozsah pôsobnosti Toto nariadenie sa vzťahuje na plavidlá Únie loviace v Čiernom mori. Článok 3 Vymedzenie pojmov Na účely tohto nariadenia sa uplatňuje toto vymedzenie pojmov: (a) GKRS je Generálna komisia pre rybolov v Stredomorí; (b) „Čierne more“ je geografická podoblasť GKRS definovaná v uznesení GFCM/33/2009/2; c) „plavidlo Únie“ znamená rybárske plavidlo plaviace sa pod vlajkou členského štátu a zaregistrované v Únii; d) „celkový povolený výlov (TAC)“ znamená množstvo, ktoré je možné z každej zásoby uloviť každý rok; e) „kvóta“ je podiel z TAC pridelený Únii, členskému štátu alebo tretej krajine. KAPITOLA II Rybolovné možnosti Článok 4 TAC a ich prideľovanie TAC, prideľovanie týchto TAC členským štátom a podľa potreby aj určité funkčne súvisiace podmienky sú stanovené v prílohe. Článok 5 Osobitné ustanovenia o rozdelení Rozdelenie rybolovných možností medzi členské štáty podľa tohto nariadenia platí bez toho, aby boli dotknuté: (a) výmeny vykonané podľa článku 20 ods. 5 nariadenia (ES) č. 2371/2002; (b) prerozdelenia vykonané podľa článku 37 nariadenia (ES) č. 1224/2009; c) dodatočné vykládky povolené podľa článku 3 nariadenia (ES) č. 847/96; d) množstvá zadržané v súlade s článkom 4 nariadenia (ES) č. 847/96; e) zníženia vykonané podľa článkov 37, 105 a 107 nariadenia (ES) č. 1224/2009. Článok 6 Podmienky vykládky úlovkov a vedľajších úlovkov Ryby zo zásob, pre ktoré sa týmto nariadením stanovujú rybolovné možnosti, zostanú na palube alebo sa vyložia, len ak: (a) tieto úlovky vylovili plavidlá členského štátu s kvótou a táto kvóta nie je vyčerpaná alebo (b) tieto úlovky predstavujú časť kvóty Únie, ktorá nebola rozdelená medzi kvóty členských štátov, a táto kvóta Únie sa nevyčerpala. KAPITOLA III Záverečné ustanovenia Článok 7 Zasielanie údajov Keď podľa článkov 33 a 34 nariadenia (ES) č. 1224/2009 zasielajú členské štáty Komisii údaje o vykládkach ulovených zásob, použijú pri tom kódy zásob stanovené v prílohe k tomuto nariadeniu. Článok 8 Nadobudnutie účinnosti Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Uplatňuje sa od 1. januára 2013. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA TAC platné pre plavidlá Únie v oblastiach, v ktorých sú TAC stanovené podľa druhov a oblastí V týchto tabuľkách sú stanovené TAC a kvóty (v tonách živej hmotnosti, pokiaľ nie je uvedené inak) podľa jednotlivých zásob a prípadné funkčne súvisiace podmienky. Zásoby rýb sa uvádzajú podľa abecedného poradia latinských názvov príslušných druhov. Na účely tohto nariadenia sa uvádza táto tabuľka latinských názvov a zodpovedajúcich bežných názvov: Odborný názov || Trojmiestny abecedný kód || Bežný názov Psetta maxima || TUR || kalkan veľký Sprattus sprattus || SPR || šprota severná || || || Druh: || kalkan veľký || Zóna: || vody Únie v Čiernom mori || Psetta maxima || || TUR/F37.4.2.C. || || || Bulharsko || 37 || || analytický TAC Článok 3 nariadenia (ES) č. 847/96 sa neuplatňuje. Článok 4 nariadenia (ES) č. 847/96 sa neuplatňuje. Rumunsko || 37 || || || Únia || 74 || (1) || || TAC || Neuplatňuje sa. _________ || || (1) Medzi 15. aprílom a 15. júnom sa nepovoľuje žiadna rybolovná činnosť, ani prekládka, branie na palubu, vykládka a prvý predaj. Druh: || šprota severná || || Zóna: || vody Únie v Čiernom mori || || Sprattus sprattus || || SPR/ F37.4.2.C Bulharsko || 8032.5 || || analytický TAC Článok 3 nariadenia (ES) č. 847/96 sa neuplatňuje. Článok 4 nariadenia (ES) č. 847/96 sa neuplatňuje. Rumunsko || 3442.5 || || || Únia || 11475 || || || TAC || Neuplatňuje sa. || _________ || || || [1] Ú. v. ES L 358, 31.12.2002, s. 59. [2] Ú. v. EÚ L 343, 22.12.2009, s. 1. [3] Ú. v. ES L 115, 9.5.1996, s. 3.